लगध
लगध ऋषि वैदिक ज्योतिषशास्त्र के प्रसिद्ध ग्रन्थ वेदांग ज्योतिष के प्रणेता हैं। इनका काल ५०० ईसापूर्व माना जाता है। इस ग्रन्थ का उपयोग करके वैदिक यज्ञों के अनुष्ठान का समय निश्चित किया जाता था। इसे भारत में गणितीय खगोलशास्त्र पर आद्य ग्रन्थ माना जाता है। तिथि (महीने का १/३०) का एक मानक समय मात्रक के रूप में प्रयोग लगध ऋषि का एक प्रमुख नवोन्मेष है। इन्होंने ऋग्वेद से सम्बन्धित आर्चज्योतिष तथा यजुर्वेद से सम्बन्धित यजुषज्योतिष की भी रचना की।